Missatge: La FEEC, reconeguda com a membre de ple dret de la Federació Internacional de Raquetes de Neu (ISSF).  La Selecció Catalana ja competeix internacionalment des de fa anys 6/2/2014La Federació Internacional de Raquetes de Neu (International Snowshoeing Federation - ISSF) ha reconegut la Federació d'Entitats Excursionistes de Catalunya (FEEC) com a membre nacional de ple dret per a la temporada 2014. El reconeixement de la FEEC, signat pel president de la ISSF, el nord-americà Mark Elmore, i el secretari de la ISSF, l'alemany Marcus Fink, es va fer efectiu durant el congrés celebrat a Rattvik, Suècia, el passat 1 de febrer. L'acreditació a nivell internacional la va recollir el vicepresident primer de la FEEC i seleccionador de la Selecció Catalana de raquetes de neu, Josep Maria Peixó, en aquesta assemblea constituent de la ISSF, a la qual hi van assistir representants de Noruega, Suècia, EUA, Itàlia, Alemanya, França, Rússia i Japó. Aquesta acreditació de la federació catalana suposa el reconeixement definitiu de Catalunya en les competicions de raquetes de neu a nivell europeu i mundial, on ja hi participa des de fa temps representant Catalunya. Durant l'assemblea també es va avançar que Alemanya organitzarà i serà la seu de la pròxim campionat del món de raquetes de neu del 2015. En el darrer campionat del món, la Selecció Catalana de raquetes de neu va participar-hi representant Catalunya a nivell internacional el passat 1 de febrer, al Siljan Snowshoe Festival. Els esportistes catalans van tenir una molt bona actuació aconseguint el bronze tant en categoria masculina com en la femenina, de la mà de Just Sociats i Mavi Gil. Text i imatge: FEEC
Emocions: no emotion
joy

Resposta: Després del Mundial, torna la Copa d'EuropaLa Selecció Catalana de raquetes de neu vol continuar al podi 7/2/2014Una setmana després d'haver entrat a formar part de la Federació Internacional de Raquetes de Neu (ISSF) com a membre de ple dret i d'haver obtingut dues medalles de bronze al campionat del món disputat a Suècia, la Selecció Catalana participarà aquest diumenge a la segona prova de la Copa d'Europa. Serà a Sestriere (Itàlia), on cada any s'hi disputa la Racchettinvalle. A la primera cursa de la Copa d'Europa d'enguany, la Ciaspolada, Laia Andreu va ser segona i va aconseguir el millor resultat dels atletes de la Selecció Catalana. A més d'Andreu, a la Racchettinvalle també hi participaran Gabriel Crosas, Rafa Parés, Jordi Uró i Albert Ferrer en categoria masculina, i Mavi Gil, medallista al mundial, i Laia Cuevas en la femenina. La cursa, una de les més prestigioses del calendari continental, començarà a les 11 del matí de diumenge i tindrà un recorregut de 8 quilòmetres i 200 metres de desnivell positiu. L'entrega de premis tindrà lloc a les 3 de la tarda. La Copa d'Europa comptarà amb dues proves més, on la Selecció Catalana intentarà seguir sumant bons resultats: el 23 de febrer a les Valls d'Àneu (Catalunya) i el 16 de març al Master des Neiges (França). Seleccions.cat
Emocions: no emotion